Diari Oficial de la Generalitat Valenciana


Sumari del DOGV 5179, del 18-01-2006 (2006/447)

DECRET 5/2006, de 13 de gener, del Consell de la Generalitat, pel qual s'establixen les bases que regulen els premis .Salut i Societat 2006. que atorga la Conselleria de Sanitat.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2006/01/13/5/dof/vci/html**

### Dades del document

Número de DOGV
:   5179

Data del DOGV
:   18-01-2006

Secció del DOGV
:   I. DISPOSICIONS GENERALS

Número del document
:   2006/447


Data del document
:   13-01-2006

Organisme emissor
:   Conselleria de Sanitat

Tipus de document
:   Decret

Descriptors 

:   * centre mèdic
    * establiment hospitalari
    * professió sanitària
    * legislació
    * personal d'investigació
    * associació
    * premi cultural
    * empresa
    * política sanitària
    * salut pública

DECRET 5/2006, de 13 de gener, del Consell de la Generalitat, pel qual s'establixen les bases que regulen els premis .Salut i Societat 2006. que atorga la Conselleria de Sanitat. [2006/X447]  
En l'àmbit territorial de la Comunitat Valenciana, correspon als poders públics valencians fer efectiu el dret dels ciutadans a la protecció de la salut, reconegut en l'article 43 de la Constitució Espanyola, en el marc de les competències que atribuïx l'article 148 de la Constitució, els articles 31 i 38 de l'Estatut d'Autonomia de la Comunitat Valenciana i l'article 41 de la Llei 14/1986, de 25 d'abril, General de Sanitat.  
Així mateix, l'article 2.3 de la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, a fi d'incidir en les causes socials que alteren l'estat de salut de la població, atribuïx al Consell de la Generalitat el foment d'objectius comuns, garantint la fluïdesa i continuïtat dels servicis sanitaris i sociosanitaris prestats als ciutadans valencians; i en l'article 4 establix, entre les competències de la Conselleria de Sanitat, la vigilància, supervisió i avaluació de les activitats del sistema sanitari valencià i la seua adequació al Pla de Salut de la Comunitat Valenciana.  
L'article 40.2 de la Llei 5/1983, de 30 de desembre, de la Generalitat, de Govern Valencià, establix que adoptaran la forma de decret del Consell de la Generalitat els actes singulars emanats del Consell de la Generalitat, entre altres casos, quan així ho dispose este.  
És per això que, a fi de reforçar i estimular un sistema sanitari d'acord amb una societat avançada, que permeta exercir la solidaritat, l'accés als beneficis de la sanitat i fer arribar els avanços de les ciències de la salut a tots els ciutadans, difondre i reconéixer públicament el treball realitzat per professionals i institucions sanitàries, s'estima procedent la present edició anual de premis, que a fi de donar-li l'adequada rellevància, s'establix per mitjà del present decret.  
Per tant, de conformitat amb el que establix l'article 35.c) de la Llei 5/1983, de Govern Valencià, a proposta del conseller de Sanitat i amb la deliberació prèvia del Consell de la Generalitat, en la reunió del dia 13 de gener de 2006,  
DECRETE  
Article 1. Objecte  
S'establix l'edició anual dels premis .Salut i Societat 2006., que tenen com a objecte premiar, reconéixer i difondre públicament el treball que fan les institucions sanitàries públiques, els professionals, empreses i organitzacions socials en l'àmbit de la salut.  
Article 2. Àmbit d'aplicació  
Els premis Salut i Societat només poden ser atorgats als servicis hospitalaris, centres de salut, centres de salut pública, professionals i empreses que treballen en la sanitat de la Comunitat Valenciana, així com a les associacions de malalts que facen la seua activitat en el mateix àmbit.  
Article 3. Convocatòria dels premis  
Es convoquen les següents modalitats dels premis:  
a) Premi Excel·lència, modalitat Atenció Especialitzada, que s'atorga a un servici hospitalari de la Comunitat Valenciana pel treball que ha fet.  
b) Premi Excel·lència, modalitat Atenció Primària, que s'atorga a un centre de salut de la Comunitat Valenciana pel treball que ha fet.  
c) Premi Investigació i Salut, que s'atorga a un investigador o grup d'investigadors de la Comunitat Valenciana.  
d) Premi Trajectòria Professional, que recau sobre un professional del sistema de salut, jubilat o en actiu, que haja acumulat importants mèrits durant la seua dilatada trajectòria professional.  
e) Premi Empresa i Salut, que s'atorga a l'empresa que preste servicis o subministre productes en l'àmbit de la sanitat valenciana i que s'haja distingit pel desenrotllament de la seua activitat.  
f) Premi Compromís Social, que s'atorga a una associació de malalts de la Comunitat Valenciana que s'haja distingit pel seu treball.  
Article 4. Característiques dels premis  
Als guardonats se'ls farà entrega d'una escultura commemorativa i un diploma acreditatiu firmat pel president de la Generalitat.  
La Sotssecretaria de la Conselleria de Sanitat disposarà els mitjans necessaris per a la gestió dels premis.  
Article 5. Propostes  
a) Els directors d'hospitals, els directors d'Atenció Primària i els directors dels centres de Salut Pública han de fer propostes raonades relatives als premis Excel·lència, Investigació i Salut, Trajectòria Professional, i Empresa i Salut.  
Cada director d'hospital, atenció primària o salut pública només pot fer una proposta per a cada premi.  
b) La Direcció General de Qualitat i Atenció al Pacient ha de fer les propostes al Jurat relatives als premis Compromís Social, per a això ha de proposar tres associacions de malalts de les quals una serà la premiada.  
Article 6. Documentació  
Les propostes s'han d'ajustar als apartats del formulari de l'annex:  
a) Hospital, àrea de salut o direcció de salut pública que fa la proposta.  
b) Nom del servici, centre de salut o centre de salut pública o empresa que es proposa.  
c) Integrants de l'equip de treball.  
d) Descripció de l'activitat exercida.  
e) Avaluació de l'activitat.  
Article 7. Terminis  
Les propostes de les diferents modalitats dels premis s'han de fer abans de l'1 de març de 2006.  
Les propostes s'han d'enviar al sotssecretari de la Conselleria de Sanitat, carrer del misser Mascó, núm. 31, 46152 València, o a l'adreça de correu electrònic perez\_zhu@yga.ud.  
Article 8. Avaluació  
8.1. L'avaluació i la selecció dels premiats la fa un Jurat que està compost per:  
a) President: el conseller de Sanitat.  
b) Vicepresidents:  
. El secretari autonòmic de Sanitat.  
. El sotssecretari de la Conselleria de Sanitat.  
c) Secretari: el director de l'Escola Valenciana d'Estudis de la Salut.  
d) Vocals:  
. El director general d'Assistència Sanitària.  
. El director general d'Ordenació, Avaluació i Investigació Sanitària.  
. El director general de Qualitat i Atenció al Pacient.  
. El president del Consell General de Col·legis de Metges Valencians.  
. El president del Consell d'Infermeria de la Comunitat Valenciana.  
. El degà de la Facultat de Medicina de la Universitat de València.  
. El president de la Reial Acadèmia de Medicina de la Comunitat Valenciana.  
8.2. El Jurat pot sol·licitar l'assessorament dels professionals que considere oportú per a completar la valoració de les propostes presentades.  
8.3. El Jurat pot declarar deserts els premis.  
8.4. El funcionament del Jurat s'ha d'ajustar al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 9. Resolució   
Una vegada que el Jurat dels premis Salut i Societat haja seleccionat els guanyadors, s'ha de publicar en el Diari Oficial de la Generalitat Valenciana el veredicte.  
Article 10. Entrega dels premis  
Els premis Salut i Societat s'han d'entregar en un acte públic, al qual se citarà els professionals i representants del servici, centre de salut i associacions premiats i del qual es farà la publicitat oportuna.  
Alacant, 13 de gener de 2006  
El president de la Generalitat,  
FRANCISCO CAMPS ORTIZ  
El conseller de Sanitat,  
VICENTE RAMBLA MOMPLET  
ANNEX  
1. DADES IDENTIFICATIVES DE L'ÒRGAN PROPONENT:  
2. DADES IDENTIFICATIVES DEL SERVICI, CENTRE, PERSONA, ASSOCIACIÓ O EMPRESA PROPOSADA:   
3. DADES DE LA/LES PERSONA/ES PROPOSADA/ES:   
Cognoms:  
Nom:  
Categoria professional:  
Especialitat:  
Cognoms:  
Nom:  
Categoria professional:  
Especialitat:  
Cognoms:  
Nom:  
Categoria professional:  
Especialitat:  
Cognoms:  
Nom:  
Categoria professional:  
Especialitat:  
Cognoms:  
Nom:  
Categoria professional:  
Especialitat:  
4. DESCRIPCIÓ DE L'ACTIVITAT PER LA QUAL ES FA LA PROPOSTA DEL PREMI:  
5. DADES SOBRE L'AVALUACIÓ DE L'ACTIVITAT PROPOSADA:


Còpia Permalink ELI